
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2004 M. LIEPOS 22 D. NUTARIMO NR. 932 „DĖL STRATEGINIŲ PREKIŲ EKSPORTO, IMPORTO, TRANZITO, TARPININKAVIMO IR SIUNTIMO EUROPOS SĄJUNGOJE LICENCIJAVIMO TAISYKLIŲ, STRATEGINIŲ PREKIŲ KONTROLĖS VYKDYMO TAISYKLIŲ IR SERTIFIKATŲ KARINĘ ĮRANGĄ GAMINANČIOMS ĮMONĖMS GAVĖJOMS IŠDAVIMO TAISYKLIŲ PATVIRTINIMO“ PAKEITIMO

Nr. 
Vilnius
Lietuvos Respublikos Vyriausybė nutaria:
1. Pakeisti Lietuvos Respublikos Vyriausybės 2004 m. liepos 22 d. nutarimą Nr. 932 „Dėl Strateginių prekių eksporto, importo, tranzito, tarpininkavimo ir siuntimo Europos Sąjungoje licencijavimo taisyklių, Strateginių prekių kontrolės vykdymo taisyklių ir Sertifikatų karinę įrangą gaminančioms įmonėms gavėjoms išdavimo taisyklių patvirtinimo“:
[bookmark: _GoBack]1.1. Pakeisti 3.1 papunktį ir jį išdėstyti taip:
3.1. strateginių prekių eksporto, importo, tranzito, tarpininkavimo ir siuntimo Europos Sąjungoje kontrolę vykdo Lietuvos Respublikos ekonomikos ir inovacijų ministerija, Lietuvos Respublikos aplinkos ministerija, Lietuvos Respublikos energetikos ministerija, Lietuvos Respublikos krašto apsaugos ministerija, Lietuvos Respublikos ginklų fondas prie Lietuvos Respublikos vidaus reikalų ministerijos, Lietuvos Respublikos valstybės saugumo departamentas, Muitinės departamentas prie Lietuvos Respublikos finansų ministerijos, Policijos departamentas prie Lietuvos Respublikos vidaus reikalų ministerijos, Lietuvos Respublikos susisiekimo ministerija, Lietuvos Respublikos sveikatos apsaugos ministerija, Lietuvos Respublikos užsienio reikalų ministerija, Valstybinė atominės energetikos saugos inspekcija, Valstybinė maisto ir veterinarijos tarnyba;“.
1.2. Pakeisti 5.5 papunktį ir jį išdėstyti taip:
„5.5. Lietuvos Respublikos ekonomikos ir inovacijų ministerijai, Lietuvos Respublikos krašto apsaugos ministerijai, ir Policijos departamentui prie Lietuvos Respublikos vidaus reikalų ministerijos ir Lietuvos Respublikos ginklų fondui prie Lietuvos Respublikos vidaus reikalų ministerijos pagal kompetenciją rengti ir teikti Lietuvos Respublikos užsienio reikalų ministerijai duomenis pagal Sutarties dėl prekybos ginklais ir Tarybos bendrosios pozicijos 2008/944/BUSP nuostatas.“
2. Pakeisti šiuo nutarimu patvirtintas Strateginių prekių eksporto, importo, tranzito, tarpininkavimo ir siuntimo Europos Sąjungoje licencijavimo taisykles ir 10.2 papunktį išdėstyti taip:
„10.2. Bendrajame karinės įrangos sąraše nurodyti ginklai ir jų šaudmenys yra leidžiami civilinėje apyvartoje, galutinį panaudojimą patvirtinantį dokumentą (galutinio vartotojo sertifikatą) išduoda Ginklų fondas prie Lietuvos Respublikos vidaus reikalų ministerijos Policijos departamentas prie Lietuvos Respublikos vidaus reikalų ministerijos, vadovaudamasis Ginklų, ginklų priedėlių, šaudmenų, jų dalių eksporto, importo, vežimo, gabenimo tranzitu per Lietuvos Respubliką taisyklėse, patvirtintose Lietuvos Respublikos Vyriausybės 2011 m. birželio 15 d. nutarimu Nr. 739 „Dėl ginklų, ginklų priedėlių, šaudmenų, jų dalių eksporto, importo, vežimo ir gabenimo tranzitu“, nustatyta tvarka;“.
3. Pakeisti šiuo nutarimu patvirtintas Strateginių prekių kontrolės vykdymo taisykles ir 4 punktą išdėstyti taip:
„4. Kontrolę pagal kompetenciją atlieka Lietuvos Respublikos ekonomikos ir inovacijų ministerijos, Lietuvos Respublikos aplinkos ministerijos, Lietuvos Respublikos energetikos ministerijos, Lietuvos Respublikos krašto apsaugos ministerijos, Lietuvos Respublikos ginklų fondo prie Lietuvos Respublikos vidaus reikalų ministerijos, Lietuvos Respublikos valstybės saugumo departamento, Muitinės departamento prie Lietuvos Respublikos finansų ministerijos, Policijos departamento prie Lietuvos Respublikos vidaus reikalų ministerijos, Lietuvos Respublikos susisiekimo ministerijos, Lietuvos Respublikos sveikatos apsaugos ministerijos, Lietuvos Respublikos užsienio reikalų ministerijos, Valstybinės atominės energetikos saugos inspekcijos ir Valstybinės maisto ir veterinarijos tarnybos atstovai, turintys tarnybinį ar valstybės tarnautojo pažymėjimą ir rašytinį vadovo įgaliojimą.“
4. Pakeisti šiuo nutarimu patvirtintas Sertifikatų karinę įrangą gaminančioms įmonėms gavėjoms išdavimo taisykles ir 20 punktą išdėstyti taip:
„20. Sertifikuotų įmonių atitikties patikimumo reikalavimams patikrinimą pagal kompetenciją atlieka Lietuvos Respublikos ekonomikos ir inovacijų ministerijos, Lietuvos Respublikos krašto apsaugos ministerijos, ir Policijos departamento prie Lietuvos Respublikos vidaus reikalų ministerijos ir Lietuvos Respublikos ginklų fondo prie Lietuvos Respublikos vidaus reikalų ministerijos atstovai.“
5. Šis nutarimas įsigalioja 2020 m. liepos 1 d. 

Ekonomikos ir inovacijų ministras


